Sari Peltonen 14.5.2021

LIEDEKSEN TALO VEROASIAKIRJOISSA 1500-LUVULLA
Ennen vuotta 1574 ei Liedeksen taloa veroluetteloista osaa tunnistaa. Ja vuodet 1574-1575 ovat hieman epävarmoja, onko niissä kyseessä Liedeksen talo. Vuodesta 1576 alkaen Liedeksen talo vaikuttaa olevan selkeästi kirjattuna herra Laurille.
Ensimmäinen silmiin osunut veroluettelo, jossa herra Laurin talo mainitaan, on vuoden 1572 tilikirjassa oleva hopeaveroluettelo, joka on päivätty 29.07.1571. Tässä luettelossa herra Laurin talo kirjataan Iin pitäjän viimeisenä talona, joten talon sijainnista ei pysty tekemään johtopäätöksiä.
Herra Laurin talo tulee maakirjoihin vuodesta 1574 ja kymmenysluetteloihin vuodesta 1576. Syy herra Laurin talon puuttumiseen aiemmista veroluetteloista ei ole selvinnyt. Ehkä hän asui tuolloin pappilassa ja osti Liedeksen talon vasta 1570-luvulla; taikka ehkä hänen ei tarvinnut maksaa talostaan veroa ja talo olisi siksi jätetty pois veroluetteloista.
Herra Laurin talo kirjataan vuosien 1574-1579 maakirjoissa suuren Iin kylän (sisältää Etelä-Iin ja Pohjois-Iin talot) listalla jostain syystä "Pohjois-Iin talojen joukkoon". Mainituissa maakirjoissa suuren Iin kylän ensimmäiseksi taloksi kirjataan Tuomas (Ollinpoika) Leiston suuri 18 veromarkan talo, jonka jälkeen kirjataan herra Laurin 10 veromarkan talo. Ei ole selvinnyt, miksi herra Laurin talo kirjattiin tuolloin Pohjois-Iin talojen joukkoon. Ehkä hänellä oli maata myös Pohjois-Iissä, taikka ehkä hänen talonsa kirjattiin hänen asemansa vuoksi luettelon alkupäähän.
Kun maakirjoissa listausjärjestys muuttuu vuonna 1580, aletaan herra Laurin talo kirjata "omalle paikalleen" Etelä-Iin talojen joukkoon. Vuosien 1580-1582 maakirjoissa herra Laurin talo kirjataan Tuomas Niilonpojan (Kauppila) ja Markus Laurinpojan (Soronen) talojen väliin. Talon koko on sama (10 veromarkan talo) kuin vuosina 1574-1579, jolloin talo maakirjoissa kirjattiin Pohjois-Iin talojen joukkoon. Vaikka talo kirjataan vielä vuonna 1582 herra Laurin nimellä, ei hän taida silloin olla enää elossa.
Vuosien 1574-1579 maakirjoissa herra Laurin nimellä oleva talo vaikuttaisi olevan Liedeksen talo, vaikkakin se noina vuosina kirjattiin Pohjois-Iin talojen joukkoon. Tämä siksi, että herra Laurin talo tuntuu maakirjoissa vain "siirtyvän" Pohjois-Iin talojen joukosta Etelä-Iin talojen joukkoon, ja talon verotuksellinen koko (veromarkoissa) säilyy koko ajan samana. Herra Laurin talo tulee kymmenysluetteloihin vuodesta 1576, ja kymmenysluetteloissa se kirjataan "omalle paikalleen" Etelä-Iin talojen joukkoon.
Vuosien 1583-1584 maakirjoissa Liedeksen talo vaikuttaa olevan kirjattuna leskivaimo Annan nimellä. Talo kirjataan edelleen Tuomas Niilonpojan (Kauppila) ja Markus Laurinpojan (Soronen) talojen väliin. Vuoden 1583 luettelossa leskivaimo Annan talo mainitaan monen muun talon tavoin vihollisen polttamaksi, ja talon koko on tippunut kahdella veromarkalla, mutta on verrattain suuri talo (monen muun talon koko tippui tuolloin roimasti enemmän).
Vuosien 1585-1592 maakirjoissa talot kirjataan samaan järjestykseen kuin vuosina 1574-1579; tuolloin Liedeksen talo kirjataan Jaakko Laurinpojan nimellä suuren Iin kylän toisena talona Pohjois-Iin talojen joukkoon. Vanhempi Leiston talo kirjattiin maakirjoissa vuoteen 1579 saakka Tuomas (Ollinpoika) Leiston nimellä; ja vuodesta 1580 alkaen Niilo Nuutinpojan nimellä. Vuosien 1585-1592 maakirjoissa suuren Iin kylän ensimmäiseksi taloksi kirjataan Niilo Nuutinpojan (Leisto) talo, jonka jälkeen kirjataan Jaakko Laurinpojan kahdeksan veromarkan talo (Jaakon talon koko on sama kuin vuosina 1583-1584, jolloin talo kirjattiin Anna leskivaimon nimellä). Vuonna 1591 talon polttamiset alkavat näkyä myös Liedeksen talon verotuksellisessa koossa, tuolloin Jaakko Laurinpojan talon koko tippuu kolmeen veromarkkaan (pieniä ovat muutkin Iin talot tuolloin veromarkoissa mitattuna).
Vuonna 1593 talojen listausjärjestystä maakirjoissa jälleen muutetaan, ja nyt talot aletaan kirjata "oikeille paikoilleen". Tuolloin Etelä-Iin ja Pohjois-Iin talot kirjataan omille listoilleen. Tässä Elias Laurinpojan kolmen veromarkan talo kirjataan Etelä-Iin talojen listalle Sorosten talojen jälkeen (joista Lauri Sorosen talo on autioitunut). Elias Laurinpojan talon jälkeen kirjataan Martti Yrjönpojan (uudempi Kauppilan talo, joka oli irtautettu vanhemmasta Kauppilan talosta, Martti muuttaa vuosisadan vaiheessa Sikalan taloon) ja sen jälkeen kirjataan Tuomas Niilonpojan talo (vanhempi Kauppilan talo).
Vuosien 1594-1595 maakirjassa Elias Laurinpojan talo kirjataan Etelä-Iin listalle Paavo Sorosen talon jälkeen. Elias Laurinpojan talon jälkeen kirjataan Martti Yrjönpojan talo (uudempi Kauppilan talo) ja Tuomas Niilonpojan talo (vanhempi Kauppilan talo). Vuoden 1594 maakirjan Elias Laurinpojan talo kirjataan kolmen veromarkan talona. Vuodesta 1595 alkaen Elias Laurinpojan talo kirjataan neljän veromarkan talona.
Vuosilta 1596-1597 ja 1604 ei ole löytynyt veroluetteloitta. Mikäli niitä on säilynyt, niin netistä niitä ei tunnu löytyvän.
Vuoden 1598 maakirjassa Elias Laurinpojan talo kirjataan Etelä-Iin listalle Paavo Sorosen talon jälkeen. Elias Laurinpojan talon jälkeen kirjataan Martti Yrjönpojan talo (uudempi Kauppilan talo) ja Tuomas Niilonpojan talo (vanhempi Kauppilan talo).
Vuoden 1599 maakirjassa talojen listausjärjestystä jälleen muutetaan. Tuolloin Illinsaaren talojen jälkeen kirjataan Tuomas Niilonpoika (vanhempi Kauppilan talo), Markus Yrjönpoika (uudempi Kauppilan talo, joka tällöin alettiin kirjata Markus Yrjönpojan nimellä), Perttu Simonpoika (ilmeisesti Räsä), Olli Mäkelä, Klaus Laurinpoika (Soronen). Tämä jälkeen kirjataan Elias ”Hansson”; patronyymi on ilmeisesti virheellisesti kirjattu ja kyseessä on Elias Laurinpoika. Eliaan talon jälkeen kirjataan Erkki (Ollinpoika) Kurtti ja Martti Grellinpoika (Korvala).
Vuosien 1600-1601 maakirjoihin talot Kauppilasta Korvalaan kirjataan järjestyksessä Tuomas Niilonpoika (Kauppila), Markus Yrjönpoika (Kauppila), Perttu Simonpoika (ilmeisesti Räsä), Olli Mäkelä, Klaus Laurinpoika (Soronen), Elias Laurinpoika (Liedes), Erkki (Ollinpoika) Kurtti ja Martti Grellinpoika (Korvala).
Vuoden 1602 maakirjaan talojen listausjärjestystä jälleen muutetaan. Vuosien 1602-1603 ja 1605-1606 maakirjoissa Kauppilan talojen jälkeen kirjataan Perttu Simonpoika (ilmeisesti Räsä), Kauppi Filipinpoika (Lopakka), Nuutti Pekanpoika (Joensuu), Erkki Ollinpoika (Kurtti), Antti Yrjönpoika (Kestilä) ja Martti Grellinpoika (Korvala). Korvalan talon jälkeen kirjataan Elias Laurinpojan (Liedes) talo. Eliaan talon jälkeen kirjataan Klaus Laurinpoika (Soronen) ja Olli Mäkeläinen.
Vuoden 1607 maakirja on viimeinen, jossa talojen verotukselliset koot ilmaistaan veromarkkoina. Talon järjestystä on jälleen aiempaan vuoteen nähden muutettu. Tuolloin Kauppilan taloista alkaen listausjärjestys on: Tuomas Niilonpoika (vanhempi Kauppilan talo), Markus Yrjönpoika (uudempi Kauppilan talo), Olli Mäkeläinen, Perttu Simonpoika (ilmeisesti Räsä), Klaus Laurinpoika (Soronen), Elias Laurinpoika (Liedes), Matti Jönsinpoika (Puolakka), Nuutti Pekanpoika (Joensuu), Jaakko Filipinpoika (Lopakka), Martti Grellinpoika (Korvala), Frans Yrjönpoika (Kestilä), Erkki Ollinpoika (Kurtti) ja Klemet Jaakonpoika (Valtari).
Vuoden 1606 maantarkastuskirjassa (on kuitenkin ilmeisesti vuoden 1608 maantarkastus) talot saavat manttaaliluvut. Liedeksen talo määritetään tuolloin kokomanttaalin taloksi. Manttaaliluku kuvasi tilan veronmaksukykyä. Manttaaliluku oli pysyvämpi kuin aiemmin käytössä ollut verotusarvo. Manttaaliluku ei muuttunut tilan tuoton muuttuessa. Tilan tuotantokyvyn heikentyessä voitiin käräjillä kuitenkin anoa tilan verotuksellisen koon alentamista. Vaikka tilan verotuksellista kokoa olisi pienennetty, kirjattiin moniin veroluetteloihin silti talon alkuperäinen manttaaliluku. Mikäli tila jaettiin useammaksi tilaksi, jaettiin alkuperäisen tilan manttaaliluku näiden kesken. Esim. mikäli kokomanttaalin talosta lohkaistiin neljännesmanttaalin talo, jäi kantatalon manttaaliluvuksi 3/4 manttaalia. Mikäli tila autioitui, se kirjattiin edelleen maakirjoihin omalla manttaaliluvullaan autioksi mainittuna. Talojen tunnistaminen veroluetteloista on vuodesta 1608 alkaen merkittävästi helpompaa kuin aiemmin.
Kymmenysluettelot
Talojen listausjärjestystä maakirjoissa muutettiin useampaan otteeseen, mutta listausjärjestys pysyy kylien osalta vakaampana kymmenysluetteloissa. Vaikkakin talojen järjestys "taloryhmien" sisällä muuttuu kymmenysluetteloissa herkemmin vuosittain, säilyvät niissä talot "taloryhmissään" vakaammin.
Herra Laurin talo tulee kymmenysluetteloihin vuodesta 1576 alkaen.
Vuonna 1576 oli Tuomas Niilonpojan (Kauppila), Niilo lukkarin ja Paavo (Antinpoika) Sorosen talojen jälkeen kirjattuna herra Laurin talo, ja sen jälkeen oli kirjattuna Markus Laurinpojan (Soronen) ja Matti (Jönsinpoika) Kurtin talot.
Vuonna 1577 listausjärjestys oli Tuomas Niilonpoika (Kauppila), Niilo Sukoinen, Niilo lukkari, Lauri Matinpoika (hän lienee herra Lauri), Paavo (Antinpoika) Soronen, Markus Laurinpoika (Soronen), Matti (Jönsinpoika) Kurtti.
Vuonna 1578 listausjärjestys oli Tuomas Niilonpoika (Kauppila), Niilo lukkari, Lauri Matinpoika (hän lienee herra Lauri), Paavo (Antinpoika) Soronen, Markus Laurinpoika (Soronen), Matti (Jönsinpoika) Kurtti.
Vuonna 1579 listausjärjestys oli Tuomas Niilonpoika (Kauppila), Niilo lukkari, Paavo (Antinpoika) Soronen, herra Lauri Matinpoika ja Matti (Jönsinpoika) Kurtti (tällä listalla Markus Laurinpojan (talo) on listattuna vasta Lauri Sorosen talon jälkeen).
Vuoden 1580 kymmenysluettelossa Liedeksen taloa ei tunnu löytyvän.
Vuoden 1581 kymmenysluetteloon Liedeksen talo kirjataan jo Jaakko Laurinpojan nimellä. Tässä listausjärjestys on Tuomas Niilonpoika (Kauppila), Jaakko Laurinpoika (Liedes), Paavo (Antinpoika) Soronen, Markus Laurinpoika (Soronen), Erkki Ollinpoika (Kurtti) ja Grels Antinpoika (Korvala).
Vuoden 1582 kymmenysluettelossa Jaakko Laurinpojan talo on poikkeuksellisesti kirjattuna suuren Iin kylän viimeiseksi taloksi.
Vuoden 1583 kymmenysluettelossa Jaakko Laurinpojan talo kirjataan jälleen "omalle paikalleen". Vuosien 1583-1584 kymmenysluetteloissa listausjärjestyksenä on Tuomas Niilonpoika (Kauppila), Paavo (Antinpoika) Soronen, Jaakko Laurinpoika (Liedes), Erkki (Ollinpoika) Kurtti ja Grels Antinpoika (Korvala).
Vuoden 1585 kymmenysluettelosta vaikuttaa puuttuvan Paavo Sorosen talo. Tuolloin listausjärjestyksenä on Tuomas Niilonpoika (Kauppila), Jaakko Laurinpoika (Liedes), Erkki (Ollinpoika) Kurtti ja Grels Antinpoika (Korvala).
Vuoden 1586 kymmenysluettelossa Tuomas Niilonpojan (Kauppila) jälkeen listataan Niilo lukkarin talo, Illinsaaren talot ja vasta sen jälkeen Paavo (Antinpoika) Sorosen, Jaakko Laurinpojan (Liedes), Erkki Ollinpojan (Kurtti) ja Grels Antinpojan (Korvala) talot.
Vuoden 1587 kymmenysluettelossa Tuomas Niilonpojan (Kauppila) jälkeen listataan Olli Mäkelän, Paavo (Antinpoika) Sorosen, Jaakko Laurinpojan (Liedes) ja Pekka Kaikkosen talo. Sen jälkeen listataan Illisaaren talot ja vasta niiden jälkeen Erkki (Ollinpoika) Kurtti ja Grels Antinpoika (Korvala).
Vuosien 1588-1589 kymmenysluettelossa listausjärjestyksenä on Tuomas Niilonpoika (Kauppila), Olli Mäkelän, Paavo (Antinpoika) Sorosen ja Jaakko Laurinpojan (Liedes). Sen jälkeen listataan Illisaaren talot ja vasta niiden jälkeen Erkki Ollinpoika (Kurtti) ja Grels Antinpoika (Korvala).
Kauppilan talo vaikuttaa puuttuvan vuoden 1590 kymmenysluettelosta. Tuolloin Olli Mäkelän talon jälkeen listataan Paavo (Antinpoika) Soronen, Illinsaaren talot, Erkki (Ollinpoika) Kurtti, Jaakko Laurinpoika (Liedes) ja Grels Antinpoika (Korvala).
Vuoden 1591 kymmenysluettelossa listausjärjestys hieman muuttuu. Tuolloin Esko Tapion talon jälkeen on listattuna Olli Mäkelän, Paavo (Antinpoika) Sorosen ja Elias Laurinpojan (Liedes) talot. Eliaan talon jälkeen listataan Markus (Erkinpoika) Pernun talo, Illinsaaren talot ja vasta sen jälkeen Tuomas Niilonpoika (Kauppila), Erkki (Ollinpoika) Kurtti ja Grels Antinpoika (Korvala).
Vuoden 1592 kymmenysluettelossa Tuomas Niilonpojan (Kauppila) jälkeen listataan Markus (Erkinpoika) Pernu, Olli Mäkeläinen, Paavo (Antinpoika) Soronen, Elias Laurinpoika (Liedes), Illinsaaren talot, Erkki (Ollinpoika) Kurtti ja Martti Grellinpoika (Korvala).
Vuoden 1593 kymmenysluettelossa Etelä-Iin talot kirjataan omaan listaansa. Tuolloin Tuomas Niilonpojan (Kauppila) jälkeen listataan Olli Mäkelä, Paavo (Antinpoika) Soronen, Illinsaaren talot, Martti Tapaninpoika (on epäselvää mikä talo tämä on), Elias Laurinpoika (Liedes), Erkki Ollinpoika (Kurtti) ja Martti Grellinpoika (Korvala).
Vuoden 1594 kymmenysluettelo on joiltain osin tuhriutunut. Siitä näkee kuitenkin sen, että Tuomas Niilonpojan (Kauppila) jälkeen on listattuna Olli Mäkelä, Paavo (Antinpoika) Soronen ja Elias Laurinpoika (Liedes).
Vuoden 1595 kymmenysluettelossa Tuomas Niilonpojan (Kauppila) jälkeen on listattuna Illinsaaren talot, Olli Mäkelä, Paavo (Antinpoika) Soronen, Elias Laurinpoika (Liedes), Erkki Ollinpoika (Kurtti) ja Martti Grellinpoika (Korvala).
Vuoden 1598 kymmenysluettelossa Tuomas Niilonpojan (Kauppila) jälkeen on listattuna Olli Mäkelä, Perttu Simonpoika (ilmeisesti Räsä), Paavo (Antinpoika) Soronen, Elias Laurinpoika (Liedes), Erkki (Ollinpoika) Kurtti ja Martti Grellinpoika (Korvala).
Vuoden 1599 kymmenysluettelossa Tuomas Niilonpojan (Kauppila) jälkeen on listattuna Illinsaaren talot, Olli Mäkelä, Perttu Simonpoika (ilmeisesti Räsä), Paavo (Antinpoika) Soronen, Elias Laurinpoika (Liedes), Erkki (Ollinpoika) Kurtti ja Martti Grellinpoika (Korvala).